b'\n_START_ARTICLE_\nSATA\n_START_SECTION_\nVersioon 1.0 (SATA 1,5 Gbit/s)\n_START_PARAGRAPH_\nEsimese p\xc3\xb5lvkonna SATA-liides, praeguseks tuntud kui SATA 1,5 Gbit/s, suudab andmeid edastada kiirusega 1,5 Gbit/s. Arvestades 8b/10b kodeerimist on sellise liidese reaalne kodeerimata andmeedastus kiirus 1,2 Gbit/s (150 MB/s). Teoreetiline valang-l\xc3\xa4bilaskev\xc3\xb5ime on sarnane ATA/133-ga, kuid uuemad SATA-seadmed pakuvad t\xc3\xa4iendusi nagu NCQ, mis parandavad j\xc3\xb5udlust multitegumt\xc3\xb6\xc3\xb6 korral._NEWLINE_Esialgsel perioodil p\xc3\xa4rast SATA 1,5\xc2\xa0Gbit/s v\xc3\xa4ljastamist, kasutasid adapterite ja kettaseadmete tootjad "kiibisilda", et teisendada olemasolevad ATA disaine sobivaks SATA-liidesega kasutamiseks. Sellistel sillatud kettaseadmetel on SATA-\xc3\xbchendus, nad v\xc3\xb5ivad omada m\xc3\xb5lemat v\xc3\xb5i kumbagi t\xc3\xbc\xc3\xbcpi toitepistikut ja on tavaliselt samasuguse j\xc3\xb5udlusega nagu nende ATA ekvivalendid. Enamikul neist puudub tugi SATA-le omastele v\xc3\xb5imalustele nagu NCQ.\n_START_SECTION_\nVersioon 2.0 (SATA 3 Gbit/s)\n_START_PARAGRAPH_\nTeise generatsiooni SATA-liidesed t\xc3\xb6\xc3\xb6tavad kiirusel 3,0\xc2\xa0Gbit/s. Arvestades 8b/10b kodeeringut on maksimaalne kodeerimata andmeedastuskiirus 2,4 Gbit/S (300 MB/s). Selle versiooni andmeedastus on v\xc3\xb5rreldes ATA/133-ga umbes kaks korda kiirem ning samuti on toetatud t\xc3\xa4iendused nagu NCQ._NEWLINE_K\xc3\xb5ik SATA-kaablid, mis vastavad SATA spetsifikatsioonile, on hinnatud 3,0\xc2\xa0Gbit/s peale ja saavad praeguste mehaaniliste kettaseadmetega hakkama, ilma et valang- v\xc3\xb5i j\xc3\xa4tkuval andmeedastusel tekiks mingisuguseid kadusid.\n_START_SECTION_\nAndmed\n_START_PARAGRAPH_\nSATA standard defineerib andmekaabli seitsme juhtmega (3 maandust ja 4 aktiivset andmeliini kahe paarina) ja 8\xc2\xa0mm laiuste vahvel-\xc3\xbchendustega m\xc3\xb5lemas otsas. SATA-kaabli pikkus v\xc3\xb5ib ulatuda \xc3\xbche meetrini, ning saavad \xc3\xbchendada \xc3\xbchte emaplaadi pesa \xc3\xbche kettaseadmega. V\xc3\xb5rdluseks \xc3\xbchendavad PATA-lintkaablid \xc3\xbchte emaplaadi pesa \xc3\xbche v\xc3\xb5i kahe kettaseadmega ja omavad 40 v\xc3\xb5i 80 juhet ning on limiteeritud 45\xc2\xa0cm-le PATA spetsifikatsiooni j\xc3\xa4rgi (kuigi kuni 90\xc2\xa0cm kaablid on laialdaselt k\xc3\xa4ttesaadavad). Seega on SATA-kaableid kergem mahutada v\xc3\xa4ikestesse/kinnistesse ruumidesse ning nad segavad v\xc3\xa4hem \xc3\xb5hkjahutust. Siiski on sellised kaablid vastuv\xc3\xb5tlikumad juhuslikele lahti\xc3\xbchendamistele ja katki minemisele, kuid SATA-kaableid saab osta ka lukustamisv\xc3\xb5imalusega, kus v\xc3\xa4ike (tavaliselt metallist) vedru hoiab pistikut pesas.\n_START_SECTION_\nTopoloogia\n_START_PARAGRAPH_\nSATA kasutab punktist-punkti arhitektuuri. \xc3\x9chendus kontrolleri ja salvestusseadme vahel on otsene._NEWLINE_T\xc3\xa4nap\xc3\xa4evastel arvutitel on tavaliselt SATA-kontroller emaplaadil v\xc3\xb5i paigaldatud PCI v\xc3\xb5i PCI-E pesasse. Enamikul SATA-kontrolleritel on mitu SATA-porti ja \xc3\xbchendada saab mitu salvestusseadet. Peale selle on olemas ka pordilaiendid, mille abil saab \xc3\xbchendada \xc3\xbchte porti mitu SATA-seadet.\n_START_SECTION_\nKodeerimine\n_START_PARAGRAPH_\nF\xc3\xbc\xc3\xbcsiliseks transpordiks kasutatakse kodeerimisloogikat, mis on tuntud kui 8b/10b kodeerimine. Selline skeem eemaldab vajaduse saata eraldi taktisignaali koos andmevooga. Voog ise sisaldab vajalikku s\xc3\xbcnkroonimisinformatsiooni, mis lubab SATA hosti ja kettaseadme t\xc3\xa4pset taktistamist.\n_START_SECTION_\nSATA ja PATA\n_START_PARAGRAPH_\nSeadme tasemel on SATA- ja PATA-seadmed \xc3\xbchildumatud \xe2\x80\x93 neid ei saa \xc3\xbchendada. Rakenduse tasemel saab SATA-seadmeid spetsifitseerida v\xc3\xa4lja n\xc3\xa4gema ja k\xc3\xa4ituma nagu PATA-seadmeid. Paljud emaplaadid pakuvad "p\xc3\xa4randi t\xc3\xb6\xc3\xb6re\xc5\xbeiimi" (legacy mode) v\xc3\xb5imalust, mis paneb SATA-seadmed operatsioonis\xc3\xbcsteemile v\xc3\xa4lja n\xc3\xa4gema nagu PATA-kettaseadmed standardse kontrolleri taga. See kergendab operatsioonis\xc3\xbcsteemi installeerimist, kuna selle ajal ei ole sellisel juhul vaja laadida spetsiifilisi draivereid, kuid ohverdab m\xc3\xb5ningate SATA v\xc3\xb5imaluste toe ja \xc3\xbcldiselt blokeerib m\xc3\xb5ne emaplaadi SATA v\xc3\xb5i PATA pordi, kuna standardne sata kontrolleri liides toetab ainult 4 kettaseadet. (Tihti on see, millised pordid blokeeritakse, seadistatav.)_NEWLINE_\xc3\x9chine ATA k\xc3\xa4sustik on v\xc3\xb5imaldanud odavate PATA-st SATA-sse sild-kiipide laia leviku. Sild-kiipe kasutati laialdaselt PATA seadmetel (enne p\xc3\xa4ris SATA-seadmete valmimist) ja ka iseseisvate vahejuppidel. PATA-seadme k\xc3\xbclge \xc3\xbchendatult lubab selline vahejupp PATA-kettaseadmel toimida SATA-kettaseadmena. Hostipoolsed vahendajad lubavad emaplaadi PATA-portidel toimida SATA-portidena._NEWLINE_Toodetud on toitega bokse nii PATA- kui ka SATA-ketaste jaoks, mis \xc3\xbchenduvad arvutiga USB, FireWire v\xc3\xb5i eSATA kaudu, \xc3\xbclalmainitud kitsendustega. Eksisteerivad PCI kaardid, mis lubavad \xc3\xbchendada SATA-kettaseadmeid ka vanemate arvutitega, millel puuduvad SATA-pordid.\n_START_SECTION_\nSATA 1.5 Gbit/s, SATA 3.0 Gbit/s ja SATA 6.0 Gbit/s\n_START_PARAGRAPH_\nSATA-seadmed on m\xc3\xb5eldud olema enda endiste ja edasiste versioonidega tagasi- ja edasi\xc3\xbchilduvad._NEWLINE_Erandna eksisteerib siiski m\xc3\xb5ningaid SATA 1,5\xc2\xa0Gbit/s toega emaplaate, mis ei suuda tuvastada uuemate SATA-liidestega seadmeid, mainitud ise\xc3\xa4rasus esineb j\xc3\xa4rgmiste kiibistike korral: Via VT8237, VT8237R, VT6420, VT6421L; SIS 760, 964; Intel 82801EB (ICH 5/5R)'